

 โรงเรียนเก่าขามวิทยา สังกัดสำนักงานเขตพื้นที่การศึกษามัธยมศึกษา อุบลราชธานี อำนาจเจริญ สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บ้านเลขที่ ๒๐๒ หมู่ที่ ๔ ตำบลศรีสุข อำเภอเขื่องใน จังหวัดอุบลราชธานี เป็นที่ดินสาธารณประโยชน์ ประเภททำเลเลี้ยงสัตว์ มีเนื้อที่ทั้งหมด ๙๘ ไร่ ๒ งานเดิมโรงเรียนเก่าขามวิทยา เป็นสาขาของโรงเรียนเขื่องในพิทยาคาร ก่อตั้งเป็นโรงเรียนสาขา เมื่อวันที่ ๑๖ เดือน พฤษภาคม ปี พ.ศ. ๒๕๓๖ โดยมี นายวสันต์ มรกตเขียว ตำแหน่งอาจารย์ ๒ ระดับ ๗ โรงเรียนเขื่องในพิทยาคารทำหน้าที่เป็นผู้ประสานงานระหว่าง ๒ โรงเรียนวันที่ ๘ พฤษภาคม พ.ศ. ๒๕๔๐ กระทรวงศึกษาธิการได้ประกาศจัดตั้งเป็นโรงเรียนเอกเทศ โดยแต่งตั้งให้ นางรัชนี ศุภเกษตร ผู้อำนวยการโรงเรียนเขื่องในพิทยาคาร เป็นผู้ทำทำหน้าที่ในฐานะผู้บริหารโรงเรียนเก่าขามวิทยาวันที่ ๑๑ เมษายน พ.ศ. ๒๕๔๑ กรมสามัญศึกษาได้แต่งตั้งให้ นายวสันต์ มรกตเขียว อาจารย์ ๒ ระดับ ๗ โรงเรียนเขื่องในพิทยาคาร มาดำรงตำแหน่งครูใหญ่โรงเรียนเก่าขามวิทยา วันที่ ๑๖ มกราคม ๒๕๓๙ มีครูย้ายมาประจำการคนแรกของโรงเรียน คือ นายสมชัย สารพิศ และปีการศึกษา ๒๕๔๐ ได้มีครูบรรจุใหม่ คือ นางสาวปณิตา วิเศษแก้ว และนางสาวพิณทอง ชาวนา ย้ายมา ๒ ราย คือ นางคนึงนิจ ประครอง และนางวรรณา อยู่สุข ในปีนี้มีนักเรียนทั้งหมด ๒๗๘ คน ห้องเรียน ๗ ห้องเรียน ปีการศึกษา ๒๕๔๑ โรงเรียนได้รับสรรงบประมาณก่อสร้างอาคารเรียนชั่วคราว ๑ หลัง งบประมาณ ๗๑๒,๐๐๐ บาท และได้รับบริจาคอาคารเดียวกันอีก ๑ หลัง สังกะสีมุงทับหญ้าคาหลังคาอาคารชั่วคราว ๒ หลัง จากคุณตาสมจิตต์ คุณยายเสวียน โสณมัย รวมมูลค่าที่ได้รับบริจาคทั้งสิ้น ๘๕๑,๐๐๐ บาท โดยรับมอบในวันที่ ๓ มีนาคม ๒๕๔๑

**ที่ตั้งและขนาด**

 โรงเรียนตั้งอยู่เลขที่ ๒๐๒ หมู่ที่๔ บ้านเค็ง ทางหลวงชนบทสายม่วงสามสิบ-แจ้งสนิท

ห่างจากอำเภอเขื่องใน ๑๕ กิโลเมตร ห่างจากจังหวัดอุบลราชธานี ๕๒ กิโลเมตร